

PREIĻU NOVADA DOME

**PREIĻU MŪZIKAS UN MĀKSLAS SKOLA**

Reģ. Nr. 4274902389

Raiņa bulvāris 26, Preiļi, LV-5301

Tālr. 65322542, e-pasts preilumuzsk@preili.lv

**3. Jaundarbu konkurss mūzikā un mākslā**

**(veltīts komponista Jāņa Ivanova piemiņai)**

1906. gada 9. oktobrī Preiļu pagasta Babru sādžā dzimis komponists par kuru Letonikā raksta: *Jānis Ivanovs* – *Visievērojamākais latviešu simfoniķis, kura devums šajā žanrā neatpaliek no pasaules mūzikas virsotnēm….* Jau kopš agras bērnības Ivanovu mājās tiek celtas godā pasaules literatūras vērtības, mūzika, tēlotājmāksla. Kad bez muzikālām interesēm vecāki pamana arī dēla dotības zīmēšanā un gleznošanā, novērtētas un atbalstītas tiek abas. Māksla un mūzika it kā caurstrāvo katru Jāņa Ivanova māksliniecisko ideju*, ... Atsakoties no dzejteksta, bet dodot tikai poētiskus nosaukumus (Poēma, Leģenda, Mazurka, Romance Skicējums) Ivanovs glezno ar skaņu krāsām, harmonijām, tonalitātēm un aizsāk jaunus žanrus:*  ***skicējumus un vokalīze***

Lai gan Jāņa Ivanova radošās meistarības lielākais apliecinājums ir 21 simfonija, 24 skicējumi klavierēm un 15 vokalīzes korim ir smalki izstrādāti darbi un apliecinājums viņa talantīgumam arī miniatūras žanrā.

**NOLIKUMS**

**Konkursa rīkotāji**

Preiļu Mūzikas un mākslas skola.

**Konkursa mērķi un uzdevumi**

1. Veicināt jauno mūziķu radoši māksliniecisko izaugsmi un attīstību;
2. Attīstīt jauniešu fantāziju un radošumu, atklāt jaunus talantus;
3. Aktivizēt Latvijas mūzikas un mākslas skolu pedagogu pieredzes apmaiņu un savstarpējo sadarbību;
4. Sekmēt apgūto teorētisko zināšanu un prasmju pielietošanu praksē;
5. Saglabāt izcilā Latvijas komponista Jāņa Ivanova piemiņu, kopt un popularizēt vokalīzes un skicējuma žanrus mūzikā;
6. Rosināt jauniešu interesi par mūzikas un mākslas valodas mijiedarbi un daudzveidību.

**Konkursa norises vieta un laiks**

Pieteikumu reģistrācijas laiks elektroniski no 1. marta līdz 10. septembrim, konkursa noslēguma pasākums 9. oktobrī Preiļu Mūzikas un mākslas skolā, Raiņa bulvāris 26, Preiļi, Latvija. Konkurss notiek divās kategorijās: **Mūzika un Māksla.**

**Kategorijā Mūzika**

Konkursa dalībnieki ir mūzikas skolu jebkuru specialitāšu audzēkņi vecumā no 7 – 18 gadiem.

Dalībnieka vecums nosakāms uz konkursa dienu.

Darbi tiek vērtēti trijās vecuma grupās:

* 7 – 10 gadi
* 11 – 13 gadi
* 14 – 18 gadi

**Programmas prasības:**

1. Konkursā tiek pieņemti tikai oriģināldarbi;
* 1 – 2 skicējumi kādam akustiskam mūzikas instrumentam vai kameransamblim;
* vai 1 – 2 vokalīzes solo balsij vai korim.
1. Skaņdarbu skanējuma ilgums nedrīkst pārsniegt 7 minūtes;
2. Konkursa skaņdarbu partitūras vienā eksemplārā dalībnieks nosūta konkursa rīkotājiem elektroniskā veidā kopā ar aizpildītu pieteikuma formu līdz 2021. gada 10. septembrim uz e-pastu preilumuzsk@preili.lv.

**Vērtēšanas kritēriji:**

Konkursa žūrija dalībniekus vērtē 100 punktu sistēmā, ņemot vērā šādus kritērijus:

* Idejas oriģinalitāte;
* Atbilstība žanram;
* Tēlainā domāšana;
* Mūzikas izteiksmes līdzekļu mākslinieciskais pielietojums.

Kategorijā **Māksla**

**Konkursa tēma**: Jāņa Ivanova vokalīzes krāsās

**Konkursa dalībnieki:**

Konkursā piedalās Latvijas mākslas skolu audzēkņi vecumā no 7 – 18 gadiem.

Dalībnieka vecums nosakāms uz konkursa dienu.

Darbi tiek vērtēti trijās vecuma grupās:

* 7 – 10 gadi
* 11 – 13 gadi
* 14 – 17 gadi

**Darba formāts un noformēšana:**

1. Konkursā tiek pieņemti tikai oriģināldarbi;
2. Dalībnieki iesniedz divdimensiju darbus – **A3** formāta(30 x 42) vai **A2** formātā (42 x 60)
3. Lūdzam iesūtīt darbus bez īpaša noformējuma;
4. Darbi nedrīkst būt ieplēsti, saburzīti, sarullēti, salocīti vai citādi bojāti.
5. Konkursa darbi jāiesniedz vai jānosūta līdz 2021. gada 10. septembrim pa pastu uz adresi: Preiļu Mūzikas un mākslas skola, Raiņa bulvāris 26, Preiļi, LV-5301, darba otrā pusē jāpielīmē lapa ar ziņām par autoru, skolotāju, skolu (pielikums Nr.1) darba redzamajā pusē nekādas ziņas nav jāuzrāda.

**Darba tehnika :**

Visas gleznošanas tehnikas (akvarelis, akrils, guaša….)

**Vērtēšanas kritēriji:**

Konkursa žūrija dalībniekus vērtē 100 punktu sistēmā, ņemot vērā šādus kritērijus:

* Darba atbilstība tēmai;
* Emocionālais vēstījums J. Ivanova mūzikā;
* Autora radošums tēmas atklāsmē;
* Darba noskaņa un mākslinieciska izpildījuma kvalitāte

**Vērtēšana kārtība**

1. Žūrijas komisiju apstiprina Preiļu Mūzikas un mākslas skolas direktors. Žūrijas komisijas lēmums ir galējs un nav apstrīdams.
2. Diplomi un Atzinības raksti tiek piešķirti pēc žūrijas locekļu vērtējuma vidējās balles:
* Pirmās pakāpes diploms – 100 - 85 balles;
* Otrās pakāpes diploms – 84,99 – 75,00 balles;
* Trešās pakāpes diploms – 74,99 – 65 balles;
* Atzinības raksts par piedalīšanos – 64,99 – 60 balles.
1. Kategorijā Mūzika un kategorijā Māksla tiek noteikts Grand Prix ieguvējs, kurš saņem naudas balvu – 70 EUR apmērā.
2. Žūrijai ir tiesības piešķirt veicināšanas balvas, speciālās balvas, kā arī atsevišķas vietas nepiešķirt.
3. Žūrija patur tiesības nevērtēt konkursa darbu, kurš neatbilst konkursa uzdevumam vai nosacījumiem.

**Dalības noteikumi**

1. Dalībnieku pieteikumu (*Pielikums Nr.1)* sūtīt uz Preiļu Mūzikas un mākslas skolu elektroniskā veidā **līdz 2020. gada 10. septembrim** uz e-pastu: preilumuzsk@preili.lv
2. 2020. gada 9. oktobrī notiek pasākums, kurā tiek atskaņoti Jāņa Ivanova skaņdarbi, tiek atklāta mākslas darbu izstāde un paziņoti konkursa uzvarētāji.
3. Ceļa un uzturēšanās izdevumus sedz paši dalībnieki.
4. Ar konkursa rīkotāju atļauju var veikt audio un videoierakstus, par kuriem dalībnieki atlīdzību nesaņem.

**Kontakti** : Mākslas nodaļas vadītāja Marianna Abricka t. 29610964

Mūzikas nodaļas vadītājs Laima Sondore t. 29172296

Preiļu Mūzikas un mākslas skolas direktors Edgars Znutiņš

22.02.2021.

Pielikums Nr.1

………….Mūzikas un māksla skolas pieteikums Jaundarbu konkursam mūzikā un mākslā (veltīts komponista Jāņa Ivanova piemiņai).

|  |  |  |  |  |
| --- | --- | --- | --- | --- |
| Nr.p.k. | Autora vārds, uzvārds | Vecums | Darba nosaukums | Pedagoga vārds, uzvārds |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |